สรรพสามิตโกยภาษีรถเพิ่ม8พันล.
สรรพสามิตคาด ภาษีใหม่รถยนต์เก็บรายได้เพิ่ม 8,000 ล้าน
3 ธ.ค. 2558

สรรพสามิตคาด ภาษีใหม่รถยนต์เก็บรายได้เพิ่ม 8,000 ล้าน
นายสมชาย พูลสวัสดิ์ อธิบดีกรมสรรพสามิต เปิดเผยว่า ภาษีใหม่รถยนต์ที่จะเก็บตามการปล่อยค่าก๊าซคาร์บอนได ออกไซด์ (CO2) ที่มีผลตั้งแต่ วันที่ 1 ม.ค. 2559 จะส่งผล ให้กรมเก็บภาษีเพิ่มขึ้น 7,000-8,000 ล้านบาท เพราะมีรถยนต์บางรุ่นปล่อย CO2 มากกว่าที่กำหนด จึงทำให้ต้องเสียภาษี เพิ่ม โดยเฉพาะในกลุ่มรถกระบะ รถกระบะดัดแปลง หรือ PPV และรถยนต์นั่งที่มีเครื่องยนต์ขนาดใหญ่ตั้งแต่ 1,800 ซีซีขึ้นไป
กรมสรรพสามิต คาดว่า ยอดการขายรถยนต์ในปี 2558 ในประเทศอยู่ที่ไม่ต่ำกว่า 7 แสนคัน ขึ้นอยู่กับการส่งเสริมการตลาด ที่จะมีขึ้นในเดือนสุดท้ายของปีนี้ ที่จะมีขึ้นในเดือนสุดท้ายของปีนี้ ได้แก่ งานมอเตอร์โชว์ที่กำลังจัด ขึ้น และผู้ซื้อรถยนต์ส่วนใหญ่จะตัดสินใจซื้อรถในช่วงนี้ และในปีหน้าคาดว่ายอดขายรถยนต์ในประเทศจะฟื้นตัวเป็น 8 แสนคัน ตามภาวะเศรษฐกิจที่จะขยายตัวได้ดีขึ้น
นายสมชาย กล่าวว่า ในวันที่ 9 ธ.ค.นี้ กรมสรรพสามิตและกระทรวงอุตสาหกรรมจะแถลงเรื่องโครงสร้างภาษีใหม่รถยนต์ เพื่อให้ข้อมูลต่อผู้บริโภคว่ารถยนต์ที่จะซื้อในปีหน้าจะมีภาระภาษี ลดลง เพิ่มขึ้น หรือเท่าเดิม ซึ่ง ผู้ประกอบการรถยนต์ได้ส่งรายละเอียดรถยนต์ที่จะขายมาให้กรมสรรพสามิตตรวจสอบพิกัดอัตราภาษีทั้งหมดแล้ว
ทั้งนี้ เป้าหมายการเก็บภาษีของกรมในปีงบประมาณ 2559 อยู่ที่ 4.9 แสนล้านบาท เพิ่มขึ้นจากปีก่อนหน้าที่เก็บภาษีได้ 4.3 แสนล้านบาท หรือเพิ่มขึ้นประมาณ 6 หมื่นล้านบาท คาดว่าจะเก็บได้ตามเป้า ส่วนหนึ่งมาจากภาษีรถยนต์ที่เพิ่มขึ้น ส่วนที่เหลือคาดว่าการเก็บภาษีสำคัญๆ ทั้งภาษีน้ำมัน ภาษีบุหรี่ ภาษีสุรา และภาษีเครื่องดื่ม จะได้ขยายตัวเพิ่มขึ้นจากปีก่อน
ภาพประกอบข่าว